Document ID: 32000D0063

Komisijos sprendimas
2000 m. sausio 18 d.
iš dalies keičiantis Sprendimą 96/627/EB, įgyvendinantį Tarybos direktyvos 77/311/EEB dėl ratinių žemės ūkio ir miškų ūkio traktorių vairuotoją veikiančio triukšmo lygio 2 straipsnį
(pranešta dokumentu Nr. C (1999) 3546)
(tekstas svarbus EEE)
(2000/63/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1977 m. kovo 29 d. Tarybos direktyvą 77/311/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių vairuotoją veikiantį triukšmo lygį, suderinimo [1] su paskutiniais pakeitimais, padarytais Europos Parlamento ir Tarybos direktyva 97/54/EB [2], ypač į jos 2 straipsnį,
kadangi:
(1) Pasirodė, kad praktiškai visiems traktoriams be kabinų techniškai neįmanoma atitikti reikalavimų iki Komisijos sprendimu 96/627/EB [3] nustatytos pereinamojo laikotarpio pabaigos datos. Todėl šiomis aplinkybėmis būtina toms transporto priemonėms atidėti tuo sprendimu nustatytą pereinamojo laikotarpio pabaigos datą.
(2) Šiame sprendime numatytos priemonės atitinka Direktyvų dėl techninių kliūčių panaikinimo žemės ūkio ir miškų ūkio traktorių prekybos srityje derinimo su technikos pažanga komiteto pareikštą nuomonę,
PRIĖMĖ ŠĮ SPRENDIMĄ:
1 straipsnis
Sprendimo 96/627/EB 1 straipsnis pakeičiamas taip:
"1 straipsnis
Direktyvos 77/311/EEB 2 straipsnio 2 dalyje nurodytas pereinamasis laikotarpis baigiasi:
- visų naujų tipų traktoriams: 2001 m. spalio 1 d.,
- visiems naujiems traktoriams: 2003 m. spalio 1 d."
2 straipsnis
Valstybes narės priima nuostatas, kurios, įsigaliojusios iki 2001 m. rugsėjo 30 d., įgyvendina šį sprendimą. Jos nedelsdamos apie tai praneša Komisijai.
3 straipsnis
Šis sprendimas skirtas valstybėms narėms.
Priimta Briuselyje, 2000 m. sausio 18 d.

Labels: 8
9
6
20